VS00019926
Datum: 1995-04-25T02:00:00.000+02:00
datum_sodbe_i_stopnje: 2016-02-02T00:00:00.000Z
podrocje: višina odškodnine za nepremoženjsko škodo
institut: zmanjšanje življenjske aktivnosti
skupina: poškodbe glave in možganov in njihove posledice
fischer: zelo hudi primeri
odskodnina: 50.000 EUR
opombe: II Ips 185/2018 Revizija toženih stranke glede odločitve o višini odškodnine za duševne bolečine zaradi zmanjšanja življenjske aktivnosti oškodovanke (prvotožeče stranke) je bila zavrnjena.
sodisce: Vrhovno sodišče

## Oškodovanec

**Spol:**

ženska

**Starostna skupina:**

do 7 let

Oškodovanka je bila ob škodnem dogodku stara prbl. 5 mesecev.

## Škodni dogodek

Oškodovanka je bila poškodovana med hospitalizacijo. Način in vzrok nastanka škode nista bila ugotovljena.

## Poškodba

Pok lobanjske kosti s krvavitvijo v možgane. Že pred hospitalizacijo je imela znake poškodbe možganov in patološke gibalne vzorce (nekoordinirane gibe rok in nog, vzgibke, tresljaje v telo in ude).

## Telesne bolečine

Vrhovno sodišče je v tem delu potrdilo razveljavitveno odločbo višjega sodišča.

## Strah

Vrhovno sodišče je v tem delu potrdilo razveljavitveno odločbo višjega sodišča.

## Zmanjšanje življenjske aktivnosti

50.000 EUR Poškodba je prizadela tisti del možganov, ki je bil že prej difuzno okvarjen, tj. hemisfero, kjer so centri za vid in govor. Sposobnost prenosa nekaterih funkcij na desno stran možganov se je zaradi poškodbe zmanjšala. Četudi do poškodbe med hospitalizacijo ne bi prišlo, bi bila oškodovanka duševno manj razvita - imela bi (vsaj) zmerno cerebralno paralizo in z njo povezane motorične in kognitivne motnje. Približna ocena je bila, da je poškodba prispevala 30-odstotkov k upočasnjenemu razvoju, 35-odstotkov k okvari možganov, 30-odstotkov k motnjam govora, 30-odstotkov k omejenim govornim sposobnostim, 20-odstotkov k psihoorganski poškodovanosti, 25-odstotkov k razlogom za neuspeh v šoli. Desnosredinski izpad vidnega polja je v celoti posledica poškodbe.

Stanje je zdaj tako, da je desna stran telesa slabše razvita, desne roke ne more uporabljati, desna noga je 4 cm krajša, govor je težko razumljiv, težko nadzira slino, vede se samopoškodbeno, ni sposobna samostojnega življenja, le delno se sama hrani oziroma skrbi za higieno. Le po stanovanju hodi sama, sicer je vezana na voziček. Fina dela ji predstavljajo težavo (npr. zapenjanje gumbov).

Po zaključku prvega razreda osnovne šole je bila nameščena v Zavod za invalidno mladino. Končala je deveti razred osnovne šole s prilagojenim programom, nadaljevanja šolanja pa ni zmogla.

Zna brati, pisati, uporabljati računalnik, dela lahko z levico. Zmožna je čustvovanja,.

---

Zakon o obligacijskih razmerjih (1978) - ZOR člen 200